 Satguru Maharaj Ji: Lẹyìn tí wọn fi kakata hú gbogbo iṣú àti ẹgẹ mí, wọn tún ṣá àwọn ọmọ mi ládàá Satguru Maharaj Ji: Awọn ọmọ onílẹ àti ọlọpàá jọ gbìmọ pọ láti gba ilẹ mí Agbẹnusọ Maharaj, ọgbẹni Ojo Peter lo sọ eyi lasiko to ń ba BBC Yoruba sọrọ lórí bí àwọn ọmọ onílẹ àti àwọn ọlọpàá ṣe yabo abúlé Maharaj ti àwọn ọlọpàá naa sì dúró tìwọn. O ní sáájú ni ilẹ náà ti ń dá wàhálà sílẹ láàrin Guru Maharaj àti Adegoke Amao pẹlú Ṣoara Atere. Ṣùgbọn ilé ẹjọ ti fìdí rẹ múlẹ ní ọdún 2016 pé ebí ìyá Aláàdọrin, ló nilẹ tí Guru Maharaj sì ti ràá lọwọ wọn. Lẹyìn èyí ni àwọn ọmọ ilẹ Iragbiji tún de pe àwọn gan an ní àwọn nilẹ, Wọn ni o sì di dandan kí Satguru tún ilẹ náà rà, àti ìgbà yìí ni wọn ti maa ń wá láti da omí aláafia abúlé Guru Maharaj rú agbẹnusọ fun Guru, Ojo ni: Sátide, ọjọ kẹtàdínlọgbọn ní àwọn ọmọ onílẹ kan wa pẹlu awọn ọlọpàá láti wá fi katakata hú gbogbo ǹkan ti wọn gbìn sórí ilẹ náà ti wọn sì tún ṣe àwọn ọmọlẹyìn Maharaj tí wọn ń ṣiṣẹ lọwọ níbẹ léṣe yánayàna. Ojo ni: Nígbà kan ti a lọ fi ẹjọ sùn nilé iṣẹ ọlọpàá Toll gate wọn padà dá ẹjọ náà nù ni lẹyìn tí wọn gbà àbẹtẹlẹ lọwọ àwọn ọmọ onílẹ. Lásìkò yìí bákan náà, àwọn ọmọ onílẹ kó àwọn ọlọpàá leyin ni ti wọn sì ṣe àwọn tó n ṣiṣẹ lóri oko náà léṣe Ó rọ ìjọba àpapọ àti ijọba ìpińlẹ Oyo láti dá si ọrọ náà nítori ìdájọ ilé ẹjọ to waye ni 13072016 ti parí ọrọ sùgbọn ti àwọn ọmọ onílẹ Iragbiji tún wá lọ ń kó ọlọpàá sodí láti wá gba ilẹ náà. Kini ile iṣẹ Ọlọpaa ipinlẹ Oyo sọ lori ẹsun Guru yii? Nigba ti ileṣẹ iroyin BBC kan si ọdọ awọn ọlọpaa ni ipinlẹ Oyo lati fi idi ọrọ yii mulẹ, awọn agbofinro ni ọrọ ko ri bẹẹ. Agbẹnusọ fun awọn ọlọpaa ni ipinlẹ Oyo, Olugbenga Fadeyi, ṣalaye pe oun gan an ko gbọ iru nkan to jó bẹẹ ri. Fadeyi ni iru rẹ ko le ṣẹlẹ pe ki awọn agbofinro tẹlẹ awọn ọmọ onilẹ lọ maa ja lẹyin idajọ ile ẹjọ. Eyi fihan pe, agbọn n ṣe bayii, ikamọdu naa n ṣe, bẹẹ oju oloko ree to wu yii. Kemi Dairo: Iṣẹ abẹ nínú ọpọlọ àti ẹrọ ni mo fi ń gbọ ọrọ báyìí : Satguru Maharaji ti fẹsùn kan pé àjọ ọlọpàá ní ìpińlẹ Oyo pé wọn gbìmọ ọtẹ pẹlú àwọn ọmọ onílẹ láti gba ilẹ òun. 